Cunoscut ca unul dintre cei mai temuti procurori din Romania, Emilian Eva a fost in ultimul timp tinta unor inscenari menite sa il discrediteze, in special in contextul judecarii dosarului ICA, in care Dan Voiculescu a fost condamnat la 10 ani de inchisoare cu executare, scrie Buna Ziua, Iasi! Astfel, Tatiana Clapon a declarat, inclusiv la posturile de televiziune fondate de Dan Voiculescu, ca in 2011 a fost agresata de Emilian Eva in sediul DNA Iasi. La momentul respectiv, ea avea calitatea de invinuit intr-un dosar, ca si sotul ei.Cel care i-a dat certificat medico-legal pentru 26 de zile de ingrijiri medicale este rectorul UMF Iasi, Vasile Astarastoae, pe care acelasi procuror DNA l-a trimis in judecata pentru deturnarea unor fonduri europene in valoare de 1,5 milioane euro.Mai mult, femeia a adus si doi martori, care au declarat ca au asistat la incident. Unul dintre ei este soferul unei persoane trimise in judecata de acelasi procuror in "dosarul interlopilor", in care clanul Corduneanu este acuzat ca a incercat sa cumpere bunavointa unor judecatori de la Curtea de Apel Iasi, iar al doilea martor este prietena intima a unuia dintre ei.Conform sursei citate, procurorul Romulus Varga de la Parchetul de pe langa Inalta Curte de Casatie si Justitie, a verificat cele spuse de "martori" solicitand ajutorul SRI.Astfel, s-a stabilit ca cei doi martori se aflau in ziua respectiva in Bucuresti, nu in Iasi. In plus, jandarmii care pazeau sediul DNA Iasi in ziua respectiva, dar si politisti ai parchetului anticoruptie au fost audiati si au sustinut ca incidentul nu a avut loc. Mai mult, martorii au picat si proba detectorului cu minciuni.Tatiana Clapon a fost trimisa in judecata anul acesta pentru denuntare calomnioasa, iar cei doi martori pentru marturie mincinoasa. O sentinta s-ar putea da in luna octombrie.